Sadaxleey waa qeyb ka mid ah Maahmaahda oo ka kooban sadex qeybood. Rag sadex lama raaco: Ma fikire Ma faa'idayste Ma foorarsade. Rag waxa ugu liita: Ma hadle Ma heenseeye Ma haasawshe. Rag waxa ugu liita: Looma maahmaahe Looma sheekeeye Looma soo gale Ragi sadex bay u kala baxaan: Wax tegay ka hadhidii Wax jooga ka hadalkii Wax soo socdaaaa ka haloosigii. Ragu sadex waa iskaga mid Magaca Magta Muuqa. Saddex baa rag u liita: Ma toshe ma tashade ma tashiishe Saddex Ilaahey waa karaa, mase suurowdo: Ilaahow guursan maayee wiil i sii Ilaahow shaqaysan maayee xoolo i sii Ilaahow ku caabudi maayee jannada i gee Saddex markaan bartaan ka gaboobay: Dab ollolintiis carruur aamusinteed awr carraabintiis Saddex wer-werkay kugu kordhiyaan: Faraska xun Naagta xun Hoyga xun Sadex la lama dego Doqon fiiro taqaan Fulay daandaansi yaqaan Bakhiil damac yaqaan Sadexna la lama saaxiibo nin aan rabi aqoon nin aan rag aqoon nin aan run aqoon Sadex raggu way ku halagman: Hami beenah Hanti booli ah Hooto dagaal